JERUUSALEMMA UUDISED
Siin Jeruusalemma Uudised ja Pekka Sartola. Tere õhtust!
Mõned tänased teemad -
Kas Saudi Araabiast saab tuumariik?
Araablaste aladel kasvab vägivald
Lääs ei suuda Iraani peatada
Iisraeli meediafirma Debka pakkus nädala eest maailmale
ning Iisraelile ja USA-le tõelise uudispommi,
kui teatas oma kodulehel,
et Iraan pakub Saudi-Araabiale abi tuumarelva arendamiseks Hiina toel.
Iraan on kasutanud kiiresti oma värskendatud diplomaatilisi suhteid,
avades Ar-Riyadis esmalt saatkonna,
keelates oma houthi liitlastel Jeemenis saude rakettidega tulistada,
ja nüüd pakkudes tuumaprogrammi laiendamist
Pärsia lahe sunniitlikku suurriiki.
Riikide leppimise vahendanud Hiina teeb taas pika sammu edasi,
toetades hanget tehniliselt, sest majandusabi saudid ei vaja.
Kui Saudi Araabia kroonprints Muhammed Bin Salman
pakkumise vastu võtab,
oleks see strateegiliselt üks halvimaid tagasilööke
saudide ja USA aastakümneid kestnud suhetele.
See kinnitaks Hiina positsiooni Lähis-Idas
ja võib olla ka suureks tagasilöögiks
Aabrahami lepingute kõnelustele saudide ja Iisraeli vahel.
Iraanile tähendaks hanke heakskiit suurt diplomaatilist võitu,
mis nõrgendaks samas veelgi USA ja eriti president Bideni positsiooni
kogu Lähis- ja Kesk-Idas.
Rahvusvahelisele Aatomienergia- agentuurile IAEA-le
lähedalseisvad allikad on teatanud olulisest progressist
Viinis toimuvatel tuumaprogrammiga seotud kõnelustel USA ja Iraani vahel.
Uue ettepaneku tulemusel
olevat Bideni valitsus teinud Iraanile pakkumise,
mille järgi Iraan lõpetaks
kõrgekvaliteedilise uraani edasise rikastamise
ja vastutasuks vabastaks USA 20 mljrd USD külmutatud vahenditest,
mis on Lääne pankades lukkude taga
osana Iraani vastastest sanktsioonidest.
Iraani vastuseks
oli eelmainitud tuumaprogrammi laiendamine Saudi Araabiaga,
mis käivitaks samas kõigi Lähis- ja Kesk-Ida riikide võiduvarustumise
tuumaenergia tootmise
ja seejärel võimaliku tuumarelvaprogrammi suunas.
Kuidas mõjutaks Iraani ja saudide tuumaprogrammi leping
Iisraeli ja saudide diplomaatiliste suhete edenemist,
sõltub eelkõige sellest, kas saudid Iraani pakkumise vastu võtavad.
Välisminister Antony Blinkeni sõnul on USA selles regioonis, et öelda:
"Oleme endiselt sügavalt pühendunud teie kõigi partnerlusele."
Nii ütles ta Pärsia lahe koostöönõukogu ministrite kohtumisel
eelmine nädal Ar-Riyadis, Saudi Araabia pealinnas.
Üks USA läbirääkimistel osalev ametnik ütles aga,
et Blinkenil ja kroonprintsil oli avatud ja aus vestlus,
mis hõlmas ka Ar-Riyadi võimalikku suhete normaliseerimist Iisraeliga.
Saudi Araabia andis kunagi õnnistuse Aabrahami lepingutele
koos teiste araabiamaade valitsustega,
kuid on rõhutanud, et normaalsete suhete eelduseks Iisraeliga
on Palestiina riik, pealinnaga Ida-Jeruusalemmas.
Pinged Iisraeli valitsuskoalitsiooni ja opositsiooni vahel jätkuvad.
Valitsuse sisesuhted on väljast vaadates stabiilsed,
kuid opositsiooniparteidel näib olevat suuri raskusi
novembrikuiste valimiste tulemusel loodud valitsuse aktsepteerimisega.
Viimastel aastatel tihti peaminister Netanyahule
tugevat vastupanu osutanud ja teda ka isiklikult rünnanud
Israel Beitenu partei juht Avi Lieberman
teatas valmisolekust ühineda Netanyahuga,
kui viimane katkestab suhted usuäärmuslaste ehk haredi juutidega.
Lieberman kirjutas mõne päeva eest Twitteris, et on korduvalt öelnud,
et Iisrael vajab hetkel sionistlikku ja liberaalset koalitsiooni,
sh Likudi liikumist,
kuid ilma ortodokside ja messiaanlike parteideta.
Kui Netanyahu oleks valmis lahku lööma oma loomulikest partneritest,
töötades igal moel sionistliku ja liberaalse koalitsiooni loomiseks,
millel on selge agenda, mis hõlmab ka konstitutsiooni kinnitamist
ning usu ja riigi teineteisest lahutamist.
Nii kirjutas hetkel opositsioonis olev,
mitmete Netanyahu varasemate valitsuste minister Avi Lieberman,
kelle meelest peaminister Netanyahu väärib igapäevast põrgus kannatamist
kuu aja eest vastu võetud
opositsiooni meelest vastutustundetult halva eelarve pärast.
Pinged süvenevad ka Jeruusalemmas
ja eriti Templimäega seotud plaanide osas.
Hamas lubas kuulutada sõja,
kui Iisrael kavatseb muuta status quo'd Templimäel.
Kõik algas sellest, kui Likudi partei parlamentäär Amit Halevi
algatas eelnõu, mille järgi Templimäel võivad palvetada juudid ja araablased,
mõlemad oma usu järgi.
Ta põhjendas oma eelnõu sellega, et kuigi moslemid seal palvetavad,
ei muuda see kogu Templimäge ainult moslemite pühapaigaks.
See pole iial olnud ega muutu iial ainult moslemite pühapaigaks,
ütles mainitud poliitik inervjuus Iisraeli uudisteportaalile Zman Israel.
Amit Halevi selgitas, et kogu Templimäe plats on juutidele püha
ja Kaljumošee seisab praegu seal,
kus kunagi asus Heroodese aegne tempel.
Halevi plaani järgi jagataks Templimägi moslemite ja juutide alaks
ning koheselt lõppeks pühapaigal Jordaania usufondi Waqf haldus.
Moslemid peaksid siiski saama jätkata palvetamist
al-Aqsa mošee kompleksi lõunaosas.
Hamas esitas sellele kõigele kohe vastulause,
mis kirjeldab plaani rünnakuna, millega fašistlik okupatsioonivalitsus
püüab laiendada suveräänsust al-Aqsa suhtes oma ususõja raames.
Mainitud Palestiina terrorirühmitus nimetas plaani ka sõjakuulutamiseks
ja ähvardas piksemürinaga, kui seda teostama hakatakse
ning õhutas palestiinlasi tugevdama oma haaret al-Aqsa mošee üle.
Moslemivennaskonda kuuluv Hamas lubas ka tappa Halevi,
kui see idee liikvele läheb.
Vägivald iisraellaste ja palestiinlaste vahel
pole siiski üksnes nende kahe rühma probleem,
vaid viimased aastad on selgelt näidanud
väga tugevat negatiivset arengut erinevate palestiinlaste sektorite seas.
Üks viimase aja tõsisemaid juhtumeid toimus eelmine nädal
Naatsareti lähedal asuvas araabiakülas, kus hukkus viis inimest
palestiinlaste terrorirühmituste omavahelises võimuvõitluses.
Politsei teatel vahistati eelmisel reedel 11 isikut,
keda kahtlustatakse seotuses eelmisel päeval
mainitud 5 inimese hukkumiseni viinud massitulistamisega
Jafa-an-Naseriyye küla autopesulas.
Ametnike sõnul olid kahtlustatavad seotud
omavahel poolsõjas olevate kuritegelike organisatsioonidega,
ning kestev vaenutegevus olevat seotud just mainitud massimõrvaga.
Tulistajad põgenesid sündmuskohalt.
Riikliku julgeoleku minister Itamar Ben-Gvir
külastas tulistamispaika Yafa an-Naseriyyes pärast seda,
kui opositsioonipoliitikud pilkasid tema lubadusi
araabia kogukondades leviva vägivaldse kuriteolaine suhtes,
mille ta enne valimisi lahendada lubas.
Araabia kogukondades on viimased viis aastat valitsenud
omalaadne metsik lääs, ütles Ben-Gvir ja lisas,
et tema ja ta personal töötasid kõvasti põhiprobleemide lahendamiseks,
kuid teel on palju takistusi.
Saksamaa valitsus edendab plaani
osta Iisraelilt raketitõrjesüsteem Arrow 3,
mille maksumuseks on hinnanguliselt 4,3 miljardit eurot.
Mainitud süsteem on üks maailma arenenumaid raketitõrjekomplekse,
sest see on disainitud tabama ballistilisi rakette
väljaspool maa atmosfääri.
Berliini valitsus on palunud parlamendil eraldada vastav ettemaks
ja kanda see üle Iisraelile, sihiks sõlmida valitsuste vahel lõplik leping
süsteemi hankimiseks aasta lõpus,
seisab rahandusministeeriumi poolt
parlamendile koostatud hankedokumentides.
Saksamaa Õhujõud peaksid saama oma kasutusse mainitud Arrow 3,
mis maksab ca miljard eurot rohkem kui algselt plaaniti.
Osade defitsiit ja üldine hinnatõus peegelduvad seega ka sõjatööstuses.
Venemaa alustatud rünnakusõda Ukrainas on põhjustanud sellegi,
et Saksamaal avastati karjuv puudujääk
töötavatest õhukaitsega seotud süsteemidest.
Lääs ei suudaks takistada Iraani tuumarelva saamast,
kui peaksime seda tahtma, ütles Iraani ülemjuht, kuid lisas,
et Teheran ei taotle massihävitusrelvi usulistel põhjustel.
Samas nõudis ta koostööd IAEA, ÜRO kontrollorganiga, kuid lisas,
et olemasolev tuumainfrastruktuur peab säilima endisel kujul.
Ta õhutas oma kõnes ka koostööle ÜRO tuumaagentuuriga
ja hoiatas Läänt propagandale allumise eest,
mis põhineb alusetutel väidetel.
Sellega püüdis Iraani ülemjuht lükata ümber peaaegu kõik
läänemaailma tuumauuringutega
juba kümneid aastaid kursis olevate uurijate avaldused.
Ajatolla Ali Khamenei märkused kõlasid kohtumisel
Iraani tuumatööstuse teadlaste, tehnikute ja ametnikega.
Jutud Teherani tuumarelvade kohta ei vasta tõele
ja nad teavad seda Läänes, ütles ta, ning kordas,
et see seisukoht on kooskõlas iraanlaste islamipõhimõtetega.
Muidu nad seda peatada ei suudaks, jätkas ta,
nagu nad pole suutnud seni peatada ka meie tuumaalast arengut.
Tuumatööstus on tähtis nii riigi arengu kui võimete aspektist
tehnika, majanduse ja tervishoiu vallas,
mis annab riigile autoriteeti ja parandab inimeste elu.
Nii rääkis Khamenei uudistetoimetuse Fars teatel.
Sellised olid tänased uudised!
Paluge rahu Jeruusalemmale, Iisraelile ja kogu Lähis-Idale.
Jääge kanalile ja kohtume nädala pärast!
Tõlge: Monika Jaaguri
Kui soovite saadet toetada,
võite helistada TV7 Eesti annetustelefonil 900 1770.
Kõne hind on 10 euri.
Võid teha ka ülekande ekraanilolevale või TV7 Eesti pangaarvele.
Lisa kindlasti makse saaja nimi ja viitenumber.
Jumal õnnistab neid, kes õnnistvad Iisraeli. Aitäh!
Lisainfo: www.tv7.ee